Document ID: 31996D0551

KOMMISSIONENS BESLUTNING af 5. september 1996 om anden ændring af beslutning 92/469/EØF om godkendelse af metoder til klassificering af svinekroppe i Danmark (Kun den danske udgave er autentisk) (96/551/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe (1), senest ændret ved forordning (EF) nr. 3513/93 (2), særlig artikel 5, stk. 2, og
ud fra følgende betragtninger:
Kommissionen godkendte ved beslutning 92/469/EØF (3), ændret ved beslutning 94/564/EF (4), forskellige metoder til klassificering af svinekroppe i Danmark;
den danske regering har indgivet ansøgning til Kommissionen om godkendelse af brug af to nye metoder til klassificering af svinekroppe og benyttelse af nye formler til beregning af indholdet af magert kød i slagtekroppe ved de eksisterende klassificeringsmetoder »KG« og »FOM/MK«; de oplysninger, der kræves efter artikel 3 i Kommissionens forordning (EØF) nr. 2967/85 af 24. oktober 1985 om fastsættelse af gennemførelsesbestemmelser til Fællesskabets handelsklasseskema for svinekroppe (5), er blevet meddelt; en gennemgang af ansøgningen har vist, at betingelserne for godkendelse af de nævnte klassificeringsmetoder og de nye formler er opfyldt;
klassificeringsmetoden »ULTRA-FOM« benyttes ikke mere i Danmark, og godkendelsen af denne klassificeringsmetode bør derfor tilbagekaldes;
de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Svinekød -
VEDTAGET FØLGENDE BESLUTNING:
Artikel 1
I beslutning 92/469/EØF foretages følgende ændringer:
1) Artikel 1 affattes således:
»Artikel 1
Brugen af følgende metoder til klassificering af svinekroppe i Danmark i henhold til forordning (EØF) nr. 3220/84 godkendes:
- udstyret benævnt »Klassificeringscenter« (KC) med tilhørende beregningsmetode, hvis enkeltheder er anført i del 1 i bilaget
- udstyret benævnt »Fat-O-Meater/Manuel Klassificering« (FOM/MK) med tilhørende beregningsmetode, hvis enkeltheder er anført i del 2 i bilaget
- udstyret benævnt »Uni-fat-O-Meater« (UNIFOM) med tilhørende beregningsmetode, hvis enkeltheder er anført i del 3 i bilaget
- udstyret benævnt »Fully Automatic Ultrasonic Carcase Grading« (AUTOFOM) med tilhørende beregningsmetode, hvis enkeltheder er anført i del 4 i bilaget.«
2) I bilagets del 1 foretages følgende ændringer:
a) Formlen i punkt 3, litra a), affattes således:
»^y = 62,941 - 0,1706 x1 - 0,0818 x2 - 0,1645 x3 - 0,1964 x4 - 0,1005 x5 - 0,2553 x6 - 0,1813 x7 + 0,0853 x8 + 0,0452 x9 + 0,0513 x10 + 0,0427 x11«.
b) I sidste punktum i punkt 4 ændres »100 kg« til »110 kg«.
3) I bilagets del 2 foretages følgende ændringer:
a) Formlen i punkt 3, litra a), affattes således:
»^y = 65,29152 - 0,2106379 x1 - 0,61076 x2 + 0,1128888 x3 + 0,02276837 x4«.
b) I sidste punktum i punkt 3 ændres »100 kg« til »110 kg«.
4) Bilagets del 3 affattes som angivet i bilaget til nærværende beslutning.
5) Del 4 i bilaget tilføjes som angivet i bilaget til nærværende beslutning.
Artikel 2
Denne beslutning er rettet til Kongeriget Danmark.
Udfærdiget i Bruxelles, den 5. september 1996.

Labels: 12
18
17